<classify> Singano hivi karibuni alijiunga na Azam FC kama mchezaji huru baada ya Kamati ya Maadili, Mikataba na Hadhi kwa Wachezaji ya Shirikisho la Soka Tanzania TFF, kutatua mgogoro wake wa kimkataba na klabu yake ya Simba na kumuweka huru mchezaji huyo.Siku chache baada ya maamuzi hayo ya kamati huyo ya TFF, Singano alisaini mkataba wa miaka miwili wa kuichezea Azam FC hatua ambayo ilishangaza Mmachinga ambaye aliwahi kuwa mchezaji wa Simba na Yanga kwa nyakati tofauti.Inaonekana kama Simba haina nia na ubingwa vile, kama ingekuwa timu inayohitaji ubingwa ingetatua mgogoro wake na Messi na kumbakisha klabuni, kwa hali hii kila mwaka watakuwa wanatengeneza timu na kuanza upya. Nasikia na Okwi yuko Denmark na msimu ujao hatakuwa na timu, pale mbele kutakuwa na washambuliaji karibu wote wageni, sasa kwa hali hii sidhani kama wana nia ya ubingwa, alisema Mmachinga.Alisema kwamba baada ya kipindi cha misimu mitatu bila ubingwa, klabu hiyo ilipaswa kuweka malengo ya kuimarisha timu na si kuondokewa na wachezaji wao na kuongeza kuwa Yanga na Azam bado zitakuwa na nafasi nzuri ya kushinda ubingwa kuliko Simba.  <topic>: michezo 